Call DW หุ้นแบงก์บวกตามหุ้นอ้างอิงยกแผง
SET50 Call ปรับตัวขึ้นในช่วงท้ายตลาด หลังจากที่ดัชนีหลักทรัพย์อ้างอิงมีแรงซื้อหนุนให้ปิดบวกได้ในวันศุกร์ โดยดัชนีหลักทรัพย์ SET50 Index ปรับตัวขึ้น +1.1% ขณะที่สัญญาซื้อขายล่วงหน้า S50U15 ปรับตัวขึ้น +0.7% ส่งผลให้ SET50 Call ปรับตัวขึ้นตาม ตัวอย่างเช่น S5028C1508A +3.9% เป็นต้น
13 ก.ค. 2558

บล.แมคควอรี เปิดเผยว่า SET50 Call ปรับตัวขึ้นในช่วงท้ายตลาด หลังจากที่ดัชนีหลักทรัพย์อ้างอิงมีแรงซื้อหนุนให้ปิดบวกได้ในวันศุกร์ โดยดัชนีหลักทรัพย์ SET50 Index ปรับตัวขึ้น +1.1% ขณะที่สัญญาซื้อขายล่วงหน้า S50U15 ปรับตัวขึ้น +0.7% ส่งผลให้ SET50 Call ปรับตัวขึ้นตาม ตัวอย่างเช่น S5028C1508A +3.9% เป็นต้น
ส่วนทางด้าน SET50 Put ปรับตัวลง เช่น S5028P1509B -5.1% และ S5028P1508A -4.7% ส่วนทางด้าน DW บนหุ้นรายตัวนั้น Call DW บนหุ้นธนาคาร ปรับตัวขึ้นหลังจากที่หุ้นอ้างอิงฟื้นตัว เช่น SCB28C1510A +23.5% เทียบกับหุ้นอ้างอิงที่ปรับตัวขึ้น +3.7% KTB28C1510A +16.7% เทียบกับหุ้นอ้างอิงที่ปรับตัวขึ้น +1.8% เป็นต้น
การรีบาวน์ของหุ้นจีนหนุนตลาดหุ้นไทยปรับตัวขึ้นตามอย่างแข็งแกร่งในวันศุกร์ โดยนอกจาก Call DW ในหุ้นกลุ่มธนาคารที่ปรับตัวขึ้นตามหุ้นอ้างอิงแล้ว ยังมี Call DW ในหุ้นพลังงานที่ปรับตัวขึ้นด้วยเช่นกัน ตัวอย่างเช่น PTT28C1607A ซึ่งเป็นหนึ่งใน DW อายุคงเหลือยาวที่นักลงทุนให้ความสนใจ โดยราคาปรับตัวขึ้น +1.8% เทียบกับหุ้นอ้างอิงที่ปรับตัวขึ้น +0.9%
นอกจากนี้ ยังมี PTTE28C1512A ซึ่งปรับตัวขึ้น +3.3% เทียบกับหุ้นอ้างอิงที่ปรับตัวขึ้น +1.0% อีกด้วย ส่วนกลุ่มที่ยังคงปรับตัวลงได้แก่ DW ในหุ้นกลุ่มอินทัช ซึ่งหุ้นอ้างอิงมีการปรับตัวขึ้นแข็งแกร่งตลอดสัปดาห์ที่ผ่านมา และมีแรงขายทำกำไรในวันศุกร์ ส่งผลให้ Call DW ในหุ้นกลุ่มดังกล่าวปรับตัวลงตามหุ้นอ้างอิงไปด้วย เช่น ADVA28C1603A -5.3% เทียบกับหุ้นอ้างอิงที่ปรับตัวลง -1.2%
ส่วนทางด้านการซื้อขาย DW28 วานนี้ นักลงทุนขายทำกำไร SAMA28C1512A หลังจากซื้อสุทธิไปในวันพฤหัส โดยมีแรงขายสุทธิจำนวน 8.8 ล้านหน่วย ขณะที่มีแรงขายสุทธิใน SET50 Call ด้วย เช่น S5028C1508A ทางด้านแรงซื้อสุทธิ มีจำนวนไม่มากนัก โดยมีแรงซื้อสุทธิใน PTTG28C1508A 3.8 ล้านหน่วย และ TTA28C1510A 2.0 ล้านหน่วย ตามลำดับ 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 37,245.09 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  952.52 ล้านบาท
คิดเป็น 2.6%  